Source: http://legislatie.just.ro/Public/DetaliiDocumentAfis/60560
Timestamp: 2019-03-21 08:43:02+00:00

Document:
HG 258 31/03/2005 - Portal Legislativ
HOTĂRÂRE nr. 258 din 31 martie 2005pentru reglementarea parcului auto, precum şi a consumului de carburanţi al autoturismelor Ministerului Justiţiei, ale unor instituţii subordonate acestuia şi ale instanţelor judecătoreşti
În temeiul art. 108 din Constituţia României, republicată, şi al art. 5 alin. (3) şi (5) din Ordonanţa Guvernului nr. 80/2001 privind stabilirea unor normative de cheltuieli pentru autorităţile administraţiei publice şi instituţiile publice, aprobată cu modificări şi completări prin Legea nr. 247/2002, cu modificările şi completările ulterioare,Guvernul României adoptă prezenta hotărâre. + Articolul 1 (1) Parcul auto al Ministerului Justiţiei se constituie potrivit normativelor de cheltuieli privind dotarea cu autoturisme şi consumul lunar de carburanţi, prevăzute în anexa nr. 3 la Ordonanţa Guvernului nr. 80/2001 privind stabilirea unor normative de cheltuieli pentru autorităţile administraţiei publice şi instituţiile publice, aprobată cu modificări şi completări prin Legea nr. 247/2002, cu modificările şi completările ulterioare. ... (2) Pentru activităţile specifice desfăşurate de Ministerul Justiţiei şi de unele instituţii subordonate acestuia, conform Hotărârii Guvernului nr. 83/2005 privind organizarea şi funcţionarea Ministerului Justiţiei, se aprobă parcul auto al acestora cu un număr de 15 autoturisme, precum şi consumul de carburanţi corespunzător. ... + Articolul 2 (1) Curţile de apel au în dotare un număr maxim de 5 autoturisme şi un consum de carburanţi de maximum 350 litri pe lună pentru fiecare autoturism. ... (2) Tribunalele au în dotare un număr maxim de 4 autoturisme şi un consum de carburanţi de maximum 300 litri pe lună pentru fiecare autoturism. ... (3) Judecătoriile au în dotare un număr maxim de 2 autoturisme şi un consum de carburanţi de maximum 250 litri pe lună pentru fiecare autoturism. ... (4) Stabilirea numărului de autoturisme pentru fiecare instanţă se face prin ordin al ministrului justiţiei. ... + Articolul 3Numărul maxim de autoturisme pentru activităţile specifice ale Ministerului Justiţiei, ale unor instituţii subordonate acestuia, prevăzute la alin. (2) al art. 1, şi pentru instanţele judecătoreşti prevăzute la art. 2, precum şi consumul maxim de carburanţi pe lună pentru fiecare autoturism sunt cuprinse în anexa care face parte integrantă din prezenta hotărâre. + Articolul 4Cheltuielile rezultate din aplicarea prezentei hotărâri se suportă din bugetele anuale aprobate Ministerului Justiţiei. + Articolul 5Pe data intrării în vigoare a prezentei hotărâri se abrogă Hotărârea Guvernului nr. 1.557/2003 privind reglementarea parcului auto, precum şi a consumului de carburanţi al autoturismelor Ministerului Justiţiei, ale unor instituţii subordonate acestuia şi ale instanţelor judecătoreşti, publicată în Monitorul Oficial al României, Partea I, nr. 22 din 12 ianuarie 2004.PRIM-MINISTRUCĂLIN POPESCU-TĂRICEANUContrasemnează:---------------Ministrul justiţiei,Monica Luisa Macoveip. Ministrul finanţelor publice,Sebastian Bodu,secretar de statBucureşti, 31 martie 2005.Nr. 258. + Anexa
MIJLOACELE DE TRANSPORT ŞI CONSUMUL DE CARBURANŢI pentru activităţile specifice ale Ministerului Justiţiei, ale unor instituţii subordonate acestuia şi pentru instanţele judecătoreşti
Nr. crt. Unitatea Numărul maxim de autoturisme aprobat Consumul maxim de carburanţi pentru un autovehicul (litri/lună)
1. Ministerul Justiţiei: (aparat propriu) 12
a) Serviciul de inspecţie notarială, penitenciară şi de executare 2 autoturisme 350
b) Serviciul audit public intern 2 autoturisme 350
c) Direcţia investiţii şi administrativ 4 autoturisme 350
- transport persoane (delegaţii) 1 microbuz 400
d) Biroul central de expertize tehnice judiciare 1 autoturism 350
e) Direcţia integrare europeană, cooperare euroatlantică şi programe 1 autoturism 300
f) Direcţia de protecţie a victimelor şi reintegrare socială a infractorilor 1 autoturism 300
2. Institutul Naţional de Expertize Criminalistice 1 autoturism 300
3. Centrul Medical de Diagnostic şi Tratament Ambulatoriu 1 autoturism 300
4. Institutul Naţional de Criminologie 1 autoturism 300
5. Instanţe judecătoreşti:
a) Curţi de apel - 15 5 x 15 = 75 autoturisme 350
b) Tribunale - 42 4 x 42 = 168 autoturisme 300
c) Judecătorii - 187 2 x 187 = 374 autoturisme 250
NOTĂ:Nu se consideră depăşiri la consumul de carburanţi normat pe autovehicul consumul care la nivelul anului se încadrează în limita combustibilului normat în raport cu numărul de autovehicule aprobat fiecărei unităţi.------------

References: HOTĂRÂRE nr. 258
 Articolul 1
 Articolul 2
 Articolul 3
 Articolul 4
 Articolul 5